CELEX: E2006P0001
Language: da
Date: 2006-03-13 00:00:00
Title: Sag anlagt den  13. marts 2006  af EFTA-Tilsynsmyndigheden mod Kongeriget Norge (Sag E-1/06)

18.5.2006   
            
            
               DA
            
            
               Den Europæiske Unions Tidende
            
            
               C 117/14
            
         Sag anlagt den 13. marts 2006 af EFTA-Tilsynsmyndigheden mod Kongeriget Norge
   (Sag E-1/06)
   (2006/C 117/05)
   Den 13. marts 2006 anlagde EFTA-Tilsynsmyndigheden, repræsenteret af Niels Fenger og Per Andreas Bjørgan, som partsrepræsentant, EFTA-Tilsynsmyndigheden, Rue Belliard 35, B-1040 Bruxelles, sag mod Kongeriget Norge ved EFTA-Domstolen.
   Sagsøgeren nedlægger påstand om, at Domstolen:
   
               1.
            
            
               
                  skal erklære, at Kongeriget Norge har overtrådt artikel 31 og 36 i EØS-aftalen ved at ændre den norske lovgivning om spil og lotteri,
                  
                     »Lov av 29. august 2003 om endringer i pengespill- og lotterilovgivningen«
                  
                  , hvorved der indføres et monopol på området for drift af spillemaskiner.
               
               og
            
         
               2.
            
            
               
                  pålægger Kongeriget Norge at betale sagsomkostningerne.
               
            
         
      Juridiske og faktiske omstændigheder samt søgsmålsgrunde:
   
   
               —
            
            
               Sagen vedrører et monopol om drift af spillemaskiner i Norge.
            
         
               —
            
            
               § 298 og 299 i den norske straffelov forbyder spil, medmindre det er tilladt i henhold til særlig lovgivning.
            
         
               —
            
            
               Loven af 28. august 1992 nr. 103 (spillelov) samlede en række tidligere godkendte spilleaktiviteter (Lotto, spil og tipning i forbindelse med hestevæddeløb og fodbold) under én enkelt operatør, Norsk Tipping AS, der ejes 100 % af den norske stat.
            
         
               —
            
            
               Loven af 24. februar 1995 nr. 11 (lotteriloven) definerede spillemaskiner som et lotteri, som kun må udbydes for at tilvejebringe indtægter til velgørende formål. Loven bestemmer, hvem der må drive spillemaskiner, herunder private operatører.
            
         
               —
            
            
               For at bekæmpe det stigende problem med ludomani besluttede det norske Storting ved lov af 29. august 2003 nr. 90, at forvaltningen af lotteridrift ved brug af spillemaskiner skulle flyttes fra lotteriloven (som omfatter private operatører) og lægges ind under spilleloven (som giver Norsk Tipping AS eneret på dette område).
            
         
               —
            
            
               Ændringen i den norske lovgivning medfører, at de nuværende operatører fjernes fra markedet, og at drift af spillemaskiner fra nu af kun kan varetages af et statsmonopol (Norsk Tipping AS).
            
         
               —
            
            
               Artikel 31 i EØS-aftalen forbyder alle restriktioner på retten for statsborgere i en EF-medlemsstat eller en EFTA-stat til frit at etablere sig på en hvilken som helst anden af disse staters områder. Det gælder også for oprettelse af agenturer, filialer og datterselskaber, som foretages af statsborgere i en EF-medlemsstat eller en EFTA-stat, der er etableret på en af disse staters område.
            
         
               —
            
            
               Artikel 36 i EØS-aftalen forbyder alle restriktioner på udbud af tjenesteydelser inden for EØS for så vidt angår statsborgere i EF-medlemsstater og EFTA-stater, der er etableret i en anden EF-medlemsstat eller EFTA-stat end modtageren af den pågældende ydelse.